Missatge: Mediapro admet problemes amb distribuïdores dels EUA pel català a 'Vicky Cristina Barcelona' Javier Bardem i Scarlett Johansson, durant el rodatge de Vicky Cristina Barcelona. Foto: AP / VICTOR BELLO EFEPRADA DE CONFLENT (FRANÇA) Jaume Roures, responsable de Mediapro, ha admès avui que va tenir més problemes dels esperats amb les grans distribuïdores nord-americanes per voler projectar la pel·lícula de Woody Allen Vicky Cristina Barcelona a Catalunya només doblada al català. Aquestes dificultats demostren "la por que provoca la normalitat de veure en català una pel·lícula que a més parla de Catalunya", ha destacat avui l'empresari a Prada de Conflent, on ha assistit a un debat sobre les oportunitats de la cultura catalana en el món, organitzat per la Universitat Catalana d'Estiu (UCE). L'accionista de Mediapro ha evitat desvelar els noms de les distribuïdores, encara que ha assegurat que es tracta de "majors" (multinacionals), i ha aventurat que hi haurà més crítiques quan s'estreni la pel·lícula a Espanya, el 19 de setembre. Cinc còpies, en castellàTot i patir "més problemes dels esperats" amb les distribuïdores, Roures ha asseverat que la situació finalment "s'ha salvat" i la majoria de les còpies, un total de 50, seran en català, encara que n'hi haurà finalment cinc en castellà, i cinc en anglès amb subtítols. La pel·lícula, produïda per Mediapro i Gravier Productions, en col·laboració amb Antena 3 Films, es va rodar l'estiu passat en diferents localitzacions de Barcelona, Astúries i Nova York, i està protagonitzada per Javier Bardem, Penélope Cruz, Scarlett Johansson i Rebecca Hall.   -----------------------------------------------   extret del periodico.cat
Emocions: no emotion

Resposta: Primer havien de ser totes en català, ara ja ni hauran cinc en castellà. I encara no s'ha estrenat. Personalment el "compromís" d'en Roures pel que fa a la distribució d'aquesta pel·lícula em sembla qué és fum. Jo ja m'ho veig a venir que al final, excepte en quatre sales mal comptades, la majoria de còpies que es distribuiran a Catalunya seran en castellà. I tant de bò m'equivoqui!
Emocions: sadness, distrust